[pic] | IL-KUMMISSJONI EWROPEA | Brussel 20.7.2010 KUMM(2010) 403 finali Proposta għal DEĊIŻJONI TAL-PARLAMENT EWROPEW U TAL-KUNSILL li temenda l-Ftehim Interistituzzjonali tas-17 ta’ Mejju 2006 dwar id-dixxiplina baġitarja u l-amministrazzjoni finanzjarja fis-sod fir-rigward tal-qafas finanzjarju multiannwali, biex tindirizza ħtiġijiet ta' finanzjament addizzjonali tal-proġett ITER: MEMORANDUM TA’ SPJEGAZZJONI 1. DAħLA B'reazzjoni għall-konklużjonijiet tal-Kunsill tas-16 ta' Novembru 2009[1] dwar il-passi li jmiss fil-proġett ITER (Reattur Termonukleari Sperimentali Internazzjonali)[2] fl-4 ta' Mejju 2010 il-Kummissjoni ttrażmettiet lill-Parlament Ewropew u lill-Kunsill, komunikazzjoni msejħa "l-istatus u d-direzzjoni possibbli 'l quddiem tal-ITER"[3] li tindirizza l-lakuna ta' finanzjament u l-kundizzjonijiet ta' governanza relatati li jikkonċernaw l-ITER. Wara skambju ta' opinjonijiet fil-Kunsill dwar il-Kompetittività tal-25 u 26 ta' Mejju 2010, il-Presidenza Spanjola waqqfet task force tal-ITER li spiċċat xogħlha fil-25 ta' Ġunju 2010. Il-konklużjonijiet tal-Kunsill adottati fuq dik il-bażi kkonfermaw il-ħtieġa għal pejodu qasir kif identifikata fil-Kommunikazzjoni tal-Kummissjoni hawn fuq imsemmija għal impenji ta' appropropjazzjonijiet addizzjonali ta' EUR 1.4 biljun (EUR 800 miljun fl-2012 u EUR 600 miljun fl-2013), fi prezzijiet ta' bħalissa, għall-2012 u l-2013. Il-Kunsill ħeġġeġ lill-Kummissjoni biex jippreżenta proposta li taqa' fl-ambitu tal-limitu globali tal-qafas finanzjarju multiannwali inkluż ir-rijallokazzjoni tal-Intestatura 1 A "Kompetittività għat-tkabbir u l-impjiegi". Ġiet skedata laqgħa tal-Kunsill tal-ITER għas-27-28 ta' Lulju 2010 biex tapprova x-xenarju bażi tal-ITER. Bħala riżultat tax-xogħol li sar mill-Kummissjoni u l-Istati Membri, ħarġet viżjoni ċara tal-futur ta' ITER u dan joħloq il-bażi tal-pożizzjoni tal-UE fil-laqgħa tal-Kunsill tal-ITER fis-27-28 ta' Lulju. Il-Kummissjoni tilqa' l-konklużjonijiet tal-Kunsill tat-12 ta' Lulju 2010 fejn ġie espress l-impenn tagħha għat-twettiq b'suċċess tal-proġett ITER u tirrikonoxxi t-talba tal-Kunsill li saret hemmhekk biex jiġu limitati r-riżorsi finanzjarji F4E għall-kontribut Ewropew għall-perjodu tal-holqien tal-ITER 2007-2020 għal EUR 6.6 biljuni (fil-valur tal-2008) minflok EUR 7.2 biljun (fil-valur 2008). Dan l-ammont ta' EUR 6.6 biljun jikkostitwixxi l-ammont ta' referenzza għall-perjodu ta' ħolqien tal-ITER. Fuq din il-bażi, tista' tiġi garantita s-sostenibbiltà fit-tul tal-finanzjament tal-proġett ITER. Il-Kummissjoni għamlit il-viżjoni tagħha ċara li l-baġit tal-UE ma jistax jibqa' jiġi mitlub biex ikompli jlaħħaq mal-spejjeż addizzjonali. Għaldaqstant, il-Kummissjoni għandha l-intenzjoni li tadotta l-ITER bħala xenarju bażi, li fil-preżent mistenni li jdum sal-2020, bil-ftehim li għall-perjodu ta' wara 2013 i—baġit tal-UE se jagħmel kontribuzzjoni annwali fissa, li għandha tiġi deċiża mill-awtorità baġitarja, lill-ispiża tal-proġett u kwalunkwe spejjeż futuri addizzjonali mhux se jaqgħu fuq il-baġit tal-UE.. L-adozzjoni tax-xenarju ta' bażi huwa ad referendum peress li ż-żewġ dirgħajn tal-awtorità baġitarja (il-Parlament Ewropew u l-Kunsill) għadhom iridu japprovaw u jiggarantixxu l-finanzjament tal-ITER. F'dak li jirrigwarda l-ħtiġijiet finanzjarji addizzjonali tal-ITER għal terminu qasir (2012 u 2013), il-Kummissjoni tipproponi taħlita ta' sorsi finanzjarji inkluż rijallokazzjoni ta' fondi mis-Seba' Programmi Qafas ta' Riċera fi ħdan l-Intestatura 1 A u ta' fondi mhux utilizzati bejn l-intestaturi. Il-proposta preżenti għandha l-għan li tipprovdi ammont ta EUR 400 miljun permezz ta' reviżjoni tal-qafas finanzjarju multiannwali li jżomm mhux mibdul il-limitu globali tal-appropjazzjonijiet tal-impenn u tal-ħlas matul il-perjodu 2007-2013. Fl-istess ħin, ammont addizzjonali ta' EUR 460 million se jkun kopert permezz ta' rijallokazzjoni mis-Seba' Programmi Qafas ta' Riċerka fl-ambitu tal-Intestatura 1 A. L-impenn għall-finanzjament għall-ammont li jibqa' ta' EUR 540 million għandu jiġi garantit fi stadju iktar tard, li għandu jibda bil-konċiljazzjoni baġitarja f'Novembru 2010[4] u, jekk ikun hemm bżonn, fil-proċeduri baġitarji annwali li jmissu bl-utilizzazzjoni tal-mezzi baġitarji kollha previsti fil-qafas finanzjarju multiannwali. Il-Kummissjoni tipproponi li l-Parlament Ewropew, il-Kunsill u l-Kummissjoni jadottaw dikjarazzjoni konġunta għal dan il-għan, sa mhux aktar tard mill-qafas tal-laqgħa tal-konċiljazzjoni baġitarja ta' Novembru 2010. 2. IL-BAżI LEGALI It-Trattat dwar il-Funzjonament tal-Unjoni Ewropea jistabilixxi li l-Kunsill għandu unanimament jadotta Regolament li jistabilixxi l-qafas finanzjarju multiannwali wara li jkollu l-kunsens tal-Parlament Ewropew. Fit-3 ta' Marzu 2010, il-Kummissjoni għamlet proposta għal tali regolament tal-Kunsill.[5] Huwa ttamat li jiġi adottata qabel tmiem is-sena. Minħabba l-importanza tat-tiġdid, mingħajr dewmien, tal-impenn politiku tal-Unjoni Ewropea biex jitwettaq il-proġett ITER, il-Kummissjoni tippreżenta l-proposta preżenti b'konformità mar-regoli tal-Ftehim Interistituzzjonali tas-17 ta' Mejju 2006 dwar id-dixxiplina baġitarja u l-amministrazzjoni finanzjarja fis-sod (FII)[6] li tibqa' applikabbli sakemm jiġi adottat regolament ġdid. 3. L-UżU TA' MARġNIJIET U L-MOBILIZZAZZJONI MILL-ġDID FI ħDAN L-INTESTATURA 1A Il-marġini disponibbli taħt il-limiti tal-Intestatura 1A jammontaw għal EUR 50.1 miljun għall-2011, EUR 34 miljun għall-2012 u EUR 47 miljun għall-2013 Ma baqa' l-ebda marġini għall-2010. B'kunsiderazzjoni tal-Punt 13 tal-FII, li jipprevedi li l-istituzzjonijiet huma obbligati li jiżguraw li għandhom jitħallew marġini suffiċjenti għad-dispożizzjoni taħt il-limiti, il-Kummissjoni tikkonsidra li dawn il-marġini ma jistgħux jiġu użati biex jikkontribwixxu biex ikopru l-ħtiġijiet ta' finanzjament addizzjonali tal-proġett ITER. Skont l-ewwel paragrafu tal-Punt 23, tal-FII il-Kummissjoni eżaminat l-ambitu għar-rijallokazzjoni tal-ispiża bejn il-programmi koperti bl-intestatura li tirrigwarda l-għan li ammont sinifikattiv, f'termini assoluti u bħala perċentwali tal-ispiża l-ġdida pjanata, titpoġġa għad-dispożizzjoni fl-ambitu tal-limitu eżistenti għal din l-intestatura. B'riżultat ta' dan, qed tipproponi li jiġi rijallokat ammont ta' EUR 100 miljun fl-2012 u ta' EUR 360 miljun fl-2013 mis-Seba' Programm ta' Qafas tal-Komunità Ewropea għar-riċerka. 4. TRASFERIMENTI MINN INTESTATURA GħAL OħRA (APPROPRJAZZJONIJIET GħALL-IMPENJI) F'konformità ma' Punt 23, it-tieni paragrafu, tal-FII, il-Kummissjoni eżaminat l-ambitu għall-kumpens ta' kwalunkwe żieda fil-limitu għal intestatura waħda billi jitbaxxa l-limitu f'oħra. Il-marġini li ġejjin tħallew taħt il-limiti ta' nefqa tal-Intestaturi li mhumiex l-Intestatura 1A għas-snin 2010 sa l-2013[7]: 2010 | 2011 | 2012 | 2013 | Intestatura 1B | 1.4 | 16.9 | 1.4 | 0.4 | Intestatura 2 | 456.2 | 851.8 | 126.2 | 131.4 | Intestatura 3 A | 18.5 | 70.7 | 26.5 | 52.9 | Intestatura 3 B | 0 | 15.2 | 18.1 | 22.8 | Intestatura 4 | 0[8] | 70.3 | 132.3 | 134.6 | Intestatura 5 | 43.5 | 160.6 | 122.7 | 151.3 | Inkunsiderazzjoni ta' Punt 13 tal-FII, u b'kunsiderazzjoni tal-implikazzjonijiet finanzjarji tat-Trattat ta' Liżbona, il-Kummissjoni tikkonsidra li l-marġini mħollija taħt il-limiti tal-Intestatura 1B, Intestatura 3A, Intestatura 3 B, Intestatura 4, u l-Intestatura 5 huma wisq ristretti biex jikkontribwixxu biex jiġu koperti l-ħtiġijiet ta' finanzjament addizzjonali tal-proġett ITER. Huma biss il-marġini taħt l-Intestatura 2 fl-2010 qegħdin f'livell li jista' jiġi użat biex jikkumpensa n-nuqqas ta' marġini taħt l-Intestatura 1A, partikolarment ladarba tiġi konfermata n-nefqa agrikola għas-sena 2010. Il-marġni attwali li tħalla taħt il-limitu ta' infiq għall-2010 fir-rigward tal-Intestatura 2 jammonta għal EUR 456 miljun. Il-Kummissjoni tipproponi, f'dan l-istadju li tbaxxi dan il-limitu bl-ammont ta' EUR 400 miljun u li jiżdied il-limitu tan-nefqa tal-Intestatura 1A b'EUR 160 miljun għas-sena 2012 u b'EUR 240 miljun fl-2013. L-aġġustament propost bejn il-limiti tan-nefqa jħalli marġini ta' EUR 56 miljun disponibbli taħt il-limitu tal-Intestatura 2 fl-2010. Il-Kummissjoni ntrabtet li tieħu l-miżuri kollha xierqa biex tiżgura li d-deċiżjonijiet meħuda dwar l-infiq tal-PAK u l-iffinanzjar tagħha, inkluż il-ftehim dwar il-Verifika tas-Saħħa, ikunu rispettati. 5. L-APPROPRJAZZJONIJIET GħALL-ħLASIJIET Il-Punt 23, ir-raba' paragrafu tal-Ftehim Interistituzzjonali jistipula li kwalunkwe reviżjoni għandha żżomm relazzjoni xierqa bejn l-impenji u l-ħlasijiet. B'hekk, il-limiti annwali għall-approprjazzjonijiet għall-ħlasijiet għandhom ikunu modifikati fuq il-bażi tal-profili għall-ħlas previsti fir-rigward tal-impenji addizzjonali taħt l-Intestatura 1A fl-2012 u 2013 li huma kumpensati bit-tnaqqis tal-ħlasijiet li jikkorrispondi għal tnaqqis fl-approprjazzjonijiet għall-impenji għall-Intestaturi 2 fl-2010. Il-limitu ġenerali tal-qafas finanzjarju matul il-perjodu 2007-2013 ma għandux jinbidel. 6. TABELLA FIL-QOSOR U L-KONKLUżJONI. It-tabella ta' hawn taħt tiddeskrivi fil-qosor it-tibdiliet proposti fil-limiti tal-approprjazzjonijiet għall-impenji u għall-ħlasijiet fil-qafas finanzjarju. L-ammonti huma espressi fi prezzijiet attwali: (f’miljuni ta’ EUR) | 2007 | 2008 | 2009 | 2010 | 2011 | 2012 | 2013 | 2007-2013 | 1a Kompetittività għat-Tkabbir u l-Impjiegi | 200 | 200 | 400 | 2. Preżervazzjoni u Ġestjoni tar-Riżorsi Naturali | -400 | -400 | Tibdil totali fl-approprjazzjonijiet għall-impenji | 0 | 0 | 0 | -400 | 0 | 200 | 200 | 0 | Tibdil totali fl-approprazzjonijiet għall-ħlasijiet | -400 | 200 | 200 | 0 | Ir-reviżjoni ma bidlitx il-limiti globali għall-approprjazzjonijiet għall-impenji u għall-ħlasijiet espressi fil-prezzijiet attwali. It-tabella tal-qafas finanzjarju, fi prezzijiet attwali, hija r-riżultat tat-tibdiliet ta' hawn fuq. Id-deċiżjoni formali dwar ir-reviżjoni tal-qafas finanzjarju għandha tirreferi għat-tabella bażika miftehma fil-FII, li hi espressa fil-prezzijiet kostanti tal-2004. L-ammonti fil-valuri kurrenti għandhom għalhekk ikunu konvertiti fil-prezzijiet tal-2004 permezz ta’ deflatur fiss ta’ 2% kull sena, skont il-Punt 16 tal-FII (ara l-anness għad-Deċiżjoni tal-Parlament Ewropew u tal-Kunsill proposta hawn taħt). [pic] Proposta għal DEĊIŻJONI TAL-PARLAMENT EWROPEW U TAL-KUNSILL li temenda l-Ftehim Interistituzzjonali tas-17 ta’ Mejju 2006 dwar id-dixxiplina baġitarja u l-amministrazzjoni finanzjarja fis-sod fir-rigward tal-qafas finanzjarju multiannwali, biex tindirizza ħtiġijiet ta' finanzjament addizzjonali tal-proġett ITER IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni, dwar dixxiplina baġitarja u ġestjoni finanzjarja fis-sod[9], u b'mod partikolari l-Punti 21,22, l-ewwel u t-tieni subparagrafi u 23, tiegħu, Wara li kkunsidraw il-proposta mill-Kummissjoni, Billi: (1) Fil-laqgħa [Trilogu]/[konċiljazzjoni baġitarja] ta' ... ... 2010 il-Parlament Ewropew, il-Kunsill u l-Kummissjoni ftehimu dwar il-modalitajiet biex jipprovdu finanzjament addizzjonali għall-proġett ITER. Il-finanzjament jeżiġi reviżjoni tal-qafas finanzjarju multiannwali 2007-2013 b'konformità mal-Punti 21, 22 u 23 tal-Ftehim Interistituzzjonali, sabiex jogħla l-limitu għas-sena 2012 fir-rigward tal-approprjazzjonijiet għall-impenji taħt is-subintestatura 1A b'ammont ta' [EUR 160 miljun] u b'EUR 240 miljun għas-sena 2013 fi prezzijiet attwali. (2) Iż-żieda tal-limiti tal-approprjazzjonijiet għall-impenji taħt is-subintestatura 1A għas-snin 2012 u 2013 se tkun kompletament kumpensata bit-tnaqqis tal-limitu tal-approprjazzjonijiet għall-impenji taħt l-Intestatura 2 għas-sena 2010. (3) Sabiex tinżamm relazzjoni xierqa bejn l-impenji u l-ħlasijiet, il-limiti annwali għall-approprjazzjonijiet għall-ħlasijiet se jkunu aġġustati. L-aġġustament ikun newtrali f'termini ta' obbligi ta' ħlas matul il-perjodu 2007-2013. (4) L-Anness I tal-Ftehim Interistizzuzzjonali dwar id-dixxiplina baġitarja u l-ġestjoni finanzjarja tajba għandu għalhekk jiġi emendat[10], IDDEĊIDEW KIF ĠEJ: Artikolu Uniku Anness I għall-Ftehim Interistituzzjonali dwar dixxiplina baġitarja u ġestjoni finanzjarja soda huwa sostitwit b'Anness għal din id-Deċiżjoni. Magħmul fi Brussell, Għall-Parlament Ewropew Għall-Kunsill ANNESS [pic] [1] 15815/10, 15818/09. [2] Ftehim iffirmat fil-21 ta' Novembru 2006 dwar it-Twaqqif tal-Organizzazzjoni Internazzjonali ITER għall-Enerġija mill-Fużjoni għall-Implimentazzjoni Konġunta tal-Proġett ITER ĠU L 358, 16.12.2006, p. 62. [3] COM(2010) 226 4.5.2010. [4] Mingħajr preġudizzju għall-ħtieġa li jinżammu l-marġini neċessarji għall-baġit tal-2011 [5] COM(2010) 72. [6] ĠU C 139, 14.6.2006, p. 1. [7] Għall-2010, id-dejta aġġornata bażata fuq l-aħħar proposti tal-Kummissjoni sal-Abbozz Emendatorju tal-Baġit Budget 6/2010 [COM(2010) 315 finali tas-17.6.2010] u għall-programmazzjoni finanzjarja tal-2011-2013, kif imsemmi fl-introduzzjoni ġenerali tal-abbozz tal-baġit għall-2011 [COM(2010) 300 finali tal-15.6.2010]. [8] Jitnaqqsu 18.3 miljun iffinanzjati permezz tal-istrument tal-flessibbiltà. [9] ĠU C 139, 14.6.2006, p. 1. [10] Għal dan il-fini, iċ-ċifri li jirriżultaw mill-ftehim ta' hawn fuq issarfu fil-prezzijet tal-2004.